《小怀仙 其七》
明代·彭日贞

来途苦短去途修，超忽仙踪竟莫留。铜雀事非伤邺水，罗浮梦断恨东洲。

绛巾字迹啼痕暗，宝镜光销电影流。剩有香云湘箧底，千丝如绾死生愁。

作者简介：彭日贞（一六〇二—？），字孟阳，号稳心道人。番禺人。明末诸生。常周济张乔母女，乔卒，为营造百花冢以葬，并编其遗著为《莲香集》。清陈伯陶《胜朝粤东遗民录》卷一、清同治《番禺县志》卷四有传。